OpenLLM-France/wikimedia huggingface dataset:
# Võtikvere

Võtikvere és una localitat del municipi de Mustvee en el Comtat de Jõgeva, Estònia, amb una població censada l'any 2019 de 83 habitants.
Està ubicada a l'est del comtat, a tocar de la costa noroccidental del llac Peipus, al sur del Comtat d'Ida-Viru i Comtat de Lääne-Viru i al nord del Comtat de Tartu.
La Vila del llibre de Võtikvere (Võtikvere Book Village, en anglès) és un festival anual de llibres a la parròquia de Torma, comtat de Jõgeva. És un saló de literatura a l'aire lliure.

## Referències

* ↑ «Citypopulation.de Estadístiques del municipi de Mustvee. Consultat el 13 de agost de 2018.».
* ↑ «Võtikvere Book Village» (en anglès). [Consulta: 3 gener 2020].
# Völs am Schlern

Völs am Schlern (italià Fiè allo Sciliar) és un municipi italià, dins de la província autònoma de Tirol del Sud. És un dels municipis del districte i de Salten-Schlern. L'any 2007 tenia 3.015 habitants. Comprèn les fraccions de Blumau (Prato all'Isarco), Oberaicha (Aica di Sopra), Peterbühl, St. Anton (S. Antonio), Obervöls (Fiè di Sopra), Prösels (Presule), Prösler Ried (Novale di Presule), St. Kathrein (Santa Caterina), St. Konstantin (San Costantino), Ums (Umes), Unteraicha (Aica di Sotto), Untervöls (Fiè di Sotto) i Völser Ried (Novale di Fiè). Limita amb els municipis de Kastelruth, Karneid, Ritten i Tiers.

## Situació lingüística

| Pertinença lingüística (cens 2001) | 95,56% alemany |
| Pertinença lingüística (cens 2001) | 3,99% italià |
| Pertinença lingüística (cens 2001) | 0,45% ladí |

## Administració

Llista d'alcaldes :
| Període | Identitat | Partit |
| 2004- | Arno Kompatscher | SVP |

## Galeria d'imatges

* Castell de Prösels
* Església Parroquial de l'Assumpció de la Mare de Déu
* Església romànica St. Peter am Bühl
# Võros

Võros (võrokõsõq) són una minoria lingüística autòctona del sud-est d'Estònia. La majoria de parlants de võro són de nacionalitat estoniana. El võro pertany a la branca bàltica de les llengües uralianes, com el finès i l'estonià. El võro és considerat una llengua regional d'Estònia (reclamen major reconeixement).
Aproximadament hi ha 70,000 võros arreu del món. Tanmateix, el gruix dels parlants de võro es troba a la regió històrica de Võro (Võromaa), al sud-est d'Estònia, les fronteres del qual foren delimitades entre 1783 i 1920.
La llengua võro és parlada a les vuit parròquies del Võromaa històrica: Karula, Harglõ, Urvastõ, Rõugõ, Kanepi, Põlva, Räpinä i Vahtsõliina. Aquestes parròquies són centrades als comtats de Võru i Põlva amb algunes parts dels comtats de Valga i Tartu.
La llengua võro fou parlada antigament més al sud i est de la històrica Võromaa a les actuals Letònia i Rússia. Avui, molts parlants de võro també viuen a Tallinn, Tartu i la resta d'Estònia.
# Virginal

El virginal és un instrument musical de corda pinçada i tecla. Va tenir la seva esplendor durant el segle xvi i xvii als Països Baixos i Anglaterra. La ciutat d'Anvers fou un dels centres més importants en la fabricació de virginals. La paraula prové del llati virginalis, de virgo, «noia» perquè eren principalment les noies que el tocaven.
Segons Roland de Candé fins al segle xvii el nom de virginal a Anglaterra designava tots els instruments de tecla i corda pinçada. El virginal té una sola corda per tecla, a diferència del clavecí.

## Referències

* 1 2 «virginal». Gran Enciclopèdia de la Música. Barcelona: Grup Enciclopèdia Catalana.
* ↑ Veen, P.A.F. van; Sijs, Nicoline van der. «virginaal». A: Etymologisch Woordenboek: de herkomst van onze woorden (neerlandès) (Diccionari etimològic: l'origen dels nostres mots). Utrecht/Antwerpen: Van Dale Lexicografie, 1997, p. 994. ISBN 90-6648-312-1.
* ↑ «virginal²». Gran Diccionari de la Llengua Catalana. Barcelona: Grup Enciclopèdia Catalana.
* ↑ de Candé, Roland; Andrès, Ramón. Diccionario de instrumentos musicales (en castellà).
Viccionari
# Virgini Tricost

Els Virgini Tricost (llatí: Verginius Tricostus) foren una branca patrícia de la gens Virgínia força nombrosa, que al seu torn es va dividir en diverses branques, cadascuna amb un agnomen: els Celiomontà, els Esquilí i els Rútil. Els dos primers indiquen la procedència de la seva llar: el turó del Celi i l'Esquilí respectivament; mentre que Rútil deriva de l'adjectiu llatí rutilus 'rogenc', probablement fent referència al color dels cabells d'algun membre de la gens.
Els que van portar el cognom Rútil o els que no van portar cap cognom, són:
* Òpiter Virgini Tricost, cònsol el 502 aC.
** Pròcul Virgini Tricost Rútil, cònsol el 486 aC i probablement germà de l'anterior.
** Tit Virgini Tricost Rútil, cònsol el 479 aC i probablement germà de l'anterior.
** Aulus Virgini Tricost Rútil, cònsol el 476 aC i probablement germà de l'anterior.
** Òpiter Virgini Tricost Esquilí, cònsol el 478 aC i fill de l'anterior.
* Aulus Virgini Tricost Celiomontà, probablement germà d'Òpiter Virgini Tricost.
** Tit Virgini Tricost Celiomontà, cònsol el 496 aC.
** Aulus Virgini Tricost Celiomontà, cònsol el 494 aC germà de l'anterior.
*** Aulus Virgini Tricost Celiomontà, cònsol el 469 aC fill de l'anterior.
*** Espuri Virgini Tricost Celiomontà, cònsol el 456 aC germà de l'anterior.
**** Tit Virgini Tricost Celiomontà cònsol el 448 aC fill o nebot de l'anterior.
**** Luci Virgini Tricost, cònsol el 435 aC de relació insegura amb els anteriors.
***** Luci Virgini Tricost Esquilí, tribú amb potestat consular el 402 aC fill de l'anterior.
****** Luci Virgini Tricost, tribú amb potestat consular el 389 aC i tal vegada fill de l'anterior.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1174.
# Virgin Records

* «Virgin» redirigeix aquí. Vegeu-ne altres significats a «riu Virgin».
Virgin Records és una discogràfica britànica fundada per l'empresari britànic Richard Branson i Nik Powell el 1972, després d'un període venent àlbums musicals amb descompte a través de la seva petita botiga a Londres.
El nom Virgin, segons Branson (en la seva autobiografia) prové d'un col·lega seu quan estaven fent un brainstorming sobre idees de negoci. Li va proposar Virgin a causa del seu significat (traduït de l'anglès significa verge), associant-lo amb el fet que eren tots nous en el negoci. El logotip de Virgin va ser creat un dissenyador gràfic que van trobar, fent l'esbós en un tovalló de paper. El primer àlbum llançat va ser el clàssic Tubular Bells, rock progressiu del músic Mike Oldfield el 1973.
Més tard, el grup Genesis va gravar diversos àlbums. El 1977 van signar amb els Sex Pistols, qui li van donar a Virgin fama i reconeixement. Després van signar amb grups com The Human League, Culture Club, Simple Minds i d'altres.
El 1987, Virgin Records obre la seva filial americana, Virgin Records America. Després d'un acord amb Atlantic Records, els discos de Virgin Records America són distribuïts pel grup Warner Music Group, fins al 1992. Aquest mateix any, Richard Branson vendrà Virgin Records a l'empresa EMI per la suma de 550 milions de lliures (£). Actualment en competència amb la nova discogràfica de Branson: V2 Records.
La raó per la qual Branson va vendre Virgin Records va ser perquè volia fundar Virgin Atlantic Airways. Després d'haver estat adquirit per EMI, Virgin comença una sèrie de canvis, com la creació de suboficines com Real World Studios, Innocent Records, Point Blank Records-especialitzat en blues- i Hut Records.
Va continuar signant i establint artistes com Beenie Man, Blue, KoЯn, The Rolling Stones, The Smashing Pumpkins, Orchestral Manoeuvres in the Dark, Heaven 17, We Are Scientists, The Kooks, Bubba Sparxxx, Sharissa, Bossman, Purple Ribbon All-Stars, Janet Jackson, The Chemical Brothers, Shapeshifters, Amaral, Juliet Richardson, Spice Girls i Paula Abdul.

## Referències

* ↑ Then Came Branson by Erik Larson at Inc Magazine Online, Nov 1, 1986

## Enllaços externs

* Web de V2 Records Arxivat 2005-11-07 a Wayback Machine.
* Web de Virgin Records
# Wilco Zuijderwijk

Wilco Zuijderwijk (Den Helder, 2 d'octubre de 1969) va ser un ciclista neerlandès, que fou professional entre 1991 i 1993, i entre 1998 i 2005. Va combinar la carretera amb la pista, on es proclamà campió nacional en algunes modalitats. Va participar en els Jocs Olímpics d'estiu del 2000.

## Palmarès en ruta

* 1990
** 1r a l'Olympia's Tour i vencedor d'una etapa
** Vencedor de 2 etapes a la Volta a la Baixa Saxònia
* 1991
** 1r al Circuit Mandel-Lys-Escaut
** 1r al Gran Premi Jef Scherens
** 1r al Gran Premi de la Libération
* 1996
** 1r al Zeeuws-Vlaanderen Wielerweekend
** 1r a la Ster van Brabant
** Vencedor de 2 etapes a l'Olympia's Tour
* 1997
** 1r a la Ronde van Midden-Brabant
** Vencedor d'una etapa a l'Olympia's Tour
** Vencedor d'una etapa al Zeeuws-Vlaanderen Wielerweekend
* 2000
** 1r a la Dorpenomloop Rucphen
** Vencedor d'una etapa a l'Olympia's Tour
** Vencedor d'una etapa a la Volta a la Baixa Saxònia
* 2001
** 1r a l'Omloop van de Glazen Stad
* 2002
** 1r a la Parel van de Veluwe

## Palmarès en pista

* 1996
** Campió dels Països Baixos en Madison (amb Marcel van der Vliet)
* 1999
** Campió dels Països Baixos en Persecució
** Campió dels Països Baixos en Puntuació
* 2002
** Campió dels Països Baixos en Puntuació

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Western States Endurance Run

La Western States Endurance Run, o més breument Western States 100, o també WS100, és una competició esportiva d'ultramarató que es duu a terme entre les muntanyes de la Sierra Nevada de Califòrnia sobre la distància de 100 milles (al voltant 161 km). És una de les competicions més antigues d'ultramarató, considerada també una de les més prestigioses.

## Referències

* ↑ Record 100 for Olson Arxivat 2015-09-25 a Wayback Machine., mailtribune.com, 25 giugno 2012.
* ↑ Western State Endurance Run, ws100.com, sito ufficiale della competizione.
# La Sonrisa

La Sonrisa és un suburbi de la ciutat de Maldonado, al sud-est de l'Uruguai. Limita amb Cerro Pelado al nord i amb Villa Delia al nord-oest. A l'oest es troba el cementiri municipal i el parc Chacra Brunett.

## Població

Segons les dades del cens de 2004, La Sonrisa tenia una població aproximada de 968 habitants.
| Any | Població |
| 1996 | 228 |
| 2004 | 968 |
| 2011 | 1.562 |

## Referències

* ↑ «Cens de 2004 del Departament de Maldonado» (XLS) (en castellà). INE, 2004. Arxivat de l'original el 2013-03-09. [Consulta: 10 desembre 2011].
* ↑ «Estadístiques 1963–1996 / L» (DOC) (en castellà). Institut Nacional d'Estadística de l'Uruguai, 2004. Arxivat de l'original el 2012-05-18. [Consulta: 10 desembre 2011].

## Enllaços externs

* Mapa de l'INE de La Sonrisa (castellà)
# Western Limited

Western Limited és una pel·lícula dramàtica estatunidenca de 1932 dirigida per Christy Cabanne i protagonitzada per Estelle Taylor, Edmund Burns i Lucien Prival. Va ser estrenada el 5 d'agost de 1932.

## Argument

Una festa de disfresses de luxe és l'escenari d'un robatori de joies. Més tard es descobreix que diversos sospitosos del robatori es troben dins del mateix tren.

## Repartiment

* Estelle Taylor com Doris
* Edmund Burns com Sinclair
* Lucien Prival com Benoit
* Gertrude Astor com Mrs. Winters
* Eddie Kane com Frank
* Mahlon Hamilton com Wilkes
* Crauford Kent com James

## Referències

* ↑ «Western Limited». American Film Institute. Arxivat de l'original el 6 març 2018. [Consulta: 5 març 2018].
# Petxora

«Petxora» té aquests significats:
* Petxora (Komi), ciutat de la República de Komi, a Rússia
* Mar de Petxora o golf de Petxora, mar de Rússia, la part sud-est de la mar de Barentsz
* Riu Petxora, un dels grans rius de Rússia, al nord de Sibèria
# Volando voy

Volando voy és una pel·lícula espanyola, dirigida l'any 2006 per Miguel Albaladejo.

## Argument

A Getafe a finals de la dècada del 1970, un 600 creua a tota velocitat pel carrer sembla que sense conductor. "El Pera", un nen de 7 anys, va al volant. Els seus pares estan preocupats per la facilitat que el seu fill té per robar i conduir cotxes. Angoixats, volen allunyar-lo dels xavals del barri, uns problemàtics delinqüents, i portar-lo a la Ciutat Escola dels Nois. L'adaptació no és fàcil per a "el Pera", ja que el carrer és el seu ecosistema i el barri és el seu centre d'operacions. "El tío Alberto", que guarda una mica de "el Pera" en el seu interior, intentarà rescatar-lo.

## Repartiment

* Borja Navas com Juan Carlos Delgado "El Pera"
* Fernando Tejero com Juan
* Mariola Fuentes com Pepita
* Àlex Casanovas com tío Alberto
* Mar Regueras com Bego
* José Luis García Pérez com el Señorito

## Enllaços externs

* Volando voy Arxivat 2009-01-30 a Wayback Machine. a Labutaca.net (castellà)
# Petxora (Komi)

Petxora (en rus:Печо́ра) és una ciutat russa dins la República Komi està situada a la riba del Riu Petxora, prop de les muntanyes Urals del nord. Segons el cens de 2010 tenia 43.458 habitants.
Compta amb un aeroport. Té l'estatus de ciutat des de 1949.

## Clima

El mes més fred és gener amb una temperatura mitjana de -19,5 °C i el més càlid és juliol amb +1,5 °C. La pluviometria anual és 575 litres.
Dades climàtiques a Pechora :
| Mes | gen | febr | març | abr | maig | juny | jul | ag | set | oct | nov | des | anual |
| Màxima rècord °C (°F) | 2.5 (36.5) | 2.5 (36.5) | 11.0 (51.8) | 21.9 (71.4) | 30.6 (87.1) | 34.1 (93.4) | 34.9 (94.8) | 32.4 (90.3) | 27.6 (81.7) | 20.0 (68) | 7.7 (45.9) | 3.5 (38.3) | 34.9 (94.8) |
| Màxima mitjana °C (°F) | −14.4 (6.1) | −13.0 (8.6) | −3.6 (25.5) | 2.5 (36.5) | 9.5 (49.1) | 18.0 (64.4) | 21.7 (71.1) | 16.9 (62.4) | 10.3 (50.5) | 2.2 (36) | −7.3 (18.9) | −11.9 (10.6) | 2.58 (36.64) |
| Mitjana diària °C (°F) | −18.4 (−1.1) | −17.2 (1) | −8.9 (16) | −3.2 (26.2) | 4.2 (39.6) | 12.3 (54.1) | 16.1 (61) | 12.0 (53.6) | 6.5 (43.7) | −0.2 (31.6) | −10.5 (13.1) | −15.7 (3.7) | −1.92 (28.54) |
| Mínima mitjana °C (°F) | −22.5 (−8.5) | −21.4 (−6.5) | −13.7 (7.3) | −8.3 (17.1) | −0.3 (31.5) | 7.4 (45.3) | 11.1 (52) | 8.0 (46.4) | 3.6 (38.5) | −2.6 (27.3) | −13.8 (7.2) | −19.8 (−3.6) | −6.02 (21.17) |
| Mínima rècord °C (°F) | −54.7 (−66.5) | −56.0 (−68.8) | −44.7 (−48.5) | −35.7 (−32.3) | −23.3 (−9.9) | −5.6 (21.9) | 0.1 (32.2) | −3.1 (26.4) | −9.5 (14.9) | −33.9 (−29) | −43.3 (−45.9) | −52.5 (−62.5) | −56 (−68.8) |
| Precipitació mitjana mm (polzades) | 42 (1.65) | 33 (1.3) | 32 (1.26) | 33 (1.3) | 45 (1.77) | 67 (2.64) | 72 (2.83) | 77 (3.03) | 62 (2.44) | 63 (2.48) | 49 (1.93) | 50 (1.97) | 625 (24.6) |
| Mitjana de dies de pluja | 2 | 1 | 3 | 9 | 16 | 20 | 19 | 23 | 23 | 17 | 6 | 4 | 143 |
| Mitjana de dies de neu | 25 | 21 | 21 | 12 | 6 | 1 | 0 | 0 | 1 | 11 | 20 | 24 | 142 |
| Mitjana mensual d'hores de sol | 9.3 | 56 | 124 | 195 | 207 | 294 | 303.8 | 189.1 | 96 | 49.6 | 15 | 3.1 | 1.541,9 |
| Font #1: pogoda.ru.net ||||||||||||||
| Font #2: http://en.allmetsat.com/climate/russia.php?code=23418 ||||||||||||||

## Referències

* ↑ —Погода и Климат. Retrieved December 17, 2012.

## Enllaços externs

* Pechora. History. Nature (rus)
# Westwood (Missouri)

Westwood és una població dels Estats Units a l'estat de Missouri. Segons el cens del 2000 tenia 284 habitants.

## Demografia

Segons el cens del 2000, Westwood tenia 284 habitants, 120 habitatges, i 93 famílies. La densitat de població era de 174,1 habitants per km².
Dels 120 habitatges en un 28,3% hi vivien nens de menys de 18 anys, en un 75% hi vivien parelles casades, en un 0,8% dones solteres, i en un 22,5% no eren unitats familiars. En el 20% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,72.
Per edats la població es repartia de la següent manera: un 21,1% tenia menys de 18 anys, un 1,1% entre 18 i 24, un 17,6% entre 25 i 44, un 36,3% de 45 a 60 i un 23,9% 65 anys o més.
L'edat mediana era de 50 anys. Per cada 100 dones de 18 o més anys hi havia 86,7 homes.
La renda mediana per habitatge era de 119.618 $ i la renda mediana per família de 144.381 $. Els homes tenien una renda mediana de 100.000 $ mentre que les dones 32.250 $. La renda per capita de la població era de 80.990 $. Cap de les famílies i el 0,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Westwood». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Serrabiaixos

La serra de biaixos és un tipus d'eina que pertany al grup d'eines de tall amb despreniment de material. Una de les seves particularitats és poder tallar el material, de forma precisa a l'angle demanat. Per això podem tenir diferents models, en funció si és una eina o una màquina-eina.
El diccionari invers de la llengua catalana, la defineix com: "Eina per a tallar a biaix llistons i motllures, que consisteix en una canal de fusta amb talls de diferent inclinació per a guiar el xerrac o en una serra circular amb dents de vídia"
El Diccionari Enciclopèdic de la Llengua catalana el defineix com: "Instrument emprat pels fusters per a tallar al biaix llistons, motllures i altres peces de fusta, que consisteix en una canal de fusta, en la qual hom posa la peça que vol serrar, amb talls de diferent inclinació a les seves parets laterals que serveixen de guia a la serra".
Podem trobar diferents accepcions:
* Serra elèctrica portàtil, que es col·loca sobre una taula o un banc de fuster, proveïda d'una fulla de disc acoblada directament a l'eix del motor, muntada sobre un braç que permet apujar-la i abaixar-la mitjançant una maneta, i que serveix per a serrar a escaire, a cartabó o amb qualsevol altre biaix la testa d'una peça de fusta col·locada a la guia.
* Estri ens permet fer talls a escaire, o angles de 45° o 22,5º ajudant-se d'un xerrac de cordó.

## Referències

* ↑ «Definició de serrabiaixos, significat de serrabiaixos en català». [Consulta: 15 febrer 2021].
* ↑ «GDLC - serrabiaixos». [Consulta: 15 febrer 2021].
* ↑ «Diccionari de fusteria | TERMCAT» (en català). [Consulta: 14 gener 2021].
# Carol Huynh

Carol Huynh (/ˈwɪn/; nascuda el 16 de novembre de 1980) és una lluitadora d'estil lliure canadenca.
Huynh va guanyar la primera medalla d'or per al Canadà en la lluita lliure femenina i també la primera medalla d'or per al Canadà en els Jocs Olímpics de Pequín 2008. Va guanyar els Jocs de la Commonwealth i ha estat dues vegades campiona dels Jocs Panamericans. També va aconseguir una medalla de plata i tres de bronze en els campionats del món. Huynh ha guanyat també onze vegades el campionat nacional del Canadà.
Va arribar a l'escena internacional com una lluitadora principiant en el Campionat Mundial en 2000, on va guanyar el bronze. Als següents Campionats del Món l'any 2001, va guanyar la plata. Hauria d'esperar quatre anys més fins que tornaria a guanyar una medalla en el Mundial, obtenint el bronze de nou el 2005. Huynh guanyaria també el títol en la seva categoria de pes de 48 kg en els Jocs Panamericans de 2007.

## Referències

* ↑ Christie, James «A three-medal outburst». The Globe and Mail [Consulta: 20 agost 2008].
* ↑ «Carol Huynh». Canadian Olympic Committee. Arxivat de l'original el 2009-01-16. [Consulta: 2 març 2017].
* 1 2 3 Canadian Olympic Committee «Carol Huynh». Canada.com [Consulta: 12 juliol 2012].

## Enllaços externs

* Carol Huynh - Lloc web oficial
# Leeds United Football Club

* Per a altres significats, vegeu «Leeds (desambiguació)».
El Leeds United Football Club és un club professional de futbol de la ciutat de Leeds a Anglaterra.

## Història

Els orígens del club els trobem en el Leeds City F.C., fundat el 1904. Amb la desaparició del City per irregularitats es creà el nou Leeds United F.C. que ingressà a la Midland League. El maig del 1920 fou escollit per ingressar a la Football League. Consolidat a la Segona Divisió, el 1924 aconseguí l'ascens a Primera, que durant trenta anys anà combinant amb la Segona. El 1956 aconseguí un nou ascens a Primera Divisió amb jugadors destacats com John Charles i Jack Charlton. Però amb la venda de Charles a la Juventus el Leeds tornà a Segona el 1960.
El club experimentà la seva primera època d'èxits amb l'arribada de Don Revie a la banqueta del club el 1961. Es formà un bon conjunt amb homes com Bobby Collins, Norman Hunter, Paul Reaney, Gary Sprake, Billy Bremner i Johnny Giles; i als setanta Allan Clarke. El club guanyà dues lligues, una copa i dues Copes de Fires entre d'altres. L'any 1988, després d'uns anys de resultats fluixos, arriba a la banqueta un nou entrenador que inicià una nova tongada d'èxits, Howard Wilkinson. Noves figures com Gordon Strachan, David Batty o Gary McAllister portaren al club a un nou títol de lliga el 1992.

## Colors

El Leeds United vesteix samarreta blanca amb detalls blaus i grocs i pantaló blanc.

## Palmarès

* Lliga anglesa: 3 (1968-69, 1973-74, 1991-92)
* Copa anglesa: 1 (1972)
* Copa de la Lliga anglesa: 1 (1968)
* Copa de les Ciutats en Fires: 2 (1968, 1971)

## Jugadors destacats

| Billy Bremner Jack Charlton Trevor Cherry Allan Clarke Bobby Collins Terry Cooper Frank Gray Johnny Giles Eddie Gray David Harvey Norman Hunter Albert Johanneson Mick Jones Joe Jordan Peter Lorimer Paul Madeley Gordon McQueen Paul Reaney Gary Sprake Terry Yorath | David Batty Lee Bowyer Tomas Brolin Paul Butler Eric Cantona Lee Chapman John Charles Wilf Copping Tony Currie Tony Dorigo Rio Ferdinand Brian Flynn Robbie Fowler Arthur Graham Brian Greenhoff Jimmy Greenhoff Grenville Hair Ian Harte Jimmy Floyd Hasselbaink David Healy | Johnny Giles Rob Hulse Vinnie Jones Robbie Keane Gary Kelly Harry Kewell Nigel Martyn Gary McAllister Lucas Radebe Ian Rush Lee Sharpe John Sheridan Alan Smith Gary Speed Gordon Strachan Neil Sullivan Mark Viduka Jonathan Woodgate Tony Yeboah Luciano Becchio |

## Referències

* ↑ Phil Hay «Leeds United exclusive: Massimo Cellino interview». Yorkshire Evening Post, 11-04-2014 [Consulta: 12 abril 2014].

## Enllaços externs

* Leeds United Football Club - Lloc web oficial
# Rigny (Indre i Loira)

* Aquest article tracta sobre la comuna extingida al departament d'Indre i Loira. Si cerqueu l'actual comuna al departament d'Indre i Loira, vegeu «Rigny-Ussé».
Rigny fou una comuna al departament d'Indre i Loira. Rigny es va fusionar el 1860 amb Ussé per formar la comuna de Rigny-Ussé. Formava part del cantó d'Azay-le-Rideau a l'arrondissement de Chinon, a l'antiga regió de Turena. En destaquen la seva font intermitent, les grutes amb estalactites i estalagmites i l'església del s. XII. El castell d'Ussé formava part de la comuna.

## Notes

* ↑ Pierre Augustin Eusèbe Girault de Saint-Fargeau, Dictionnaire géographique, historique, industriel et commercial de toutes les communes de la France et de plus de 20000 hameaux en dépendant, Volum 3, Firmin Didot, 1846, pàg. 482 (francès)
* ↑ Adolphe Joanne, Itinéraire général de la France: la Loire [ROUTE 30] AZAY-LE-RIDEAU. - CHINON pàg. 147, Hachette, 1889 (francès)
* ↑ Com a mínim ja a l'any 1846 d'acord al Dictionnaire géographique
# Saint-Point

Saint-Point és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 341 habitants.

## Història

Llista dels alcaldes successius :
| Data d'elecció | Identitat |
| 1970-2001 | Maurice Dargaud |
| 2001- | Philippe Mignot |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 228 | 282 | 259 | 273 | 285 | 316 | 341 |
| A partir de 1990: Població sense dobles comptes |||||||